Public procurement notice: Contract Award Notice
Published: 2025-05-30
Buyer: Poliisihallitus
Country: FI
Region: FI1B1
Contract type: Services
Procedure: Restricted procedure
CPV classification: 72000000 | 72220000: Systems and technical consultancy services | 72230000: Custom software development services | 72250000: System and support services | 72300000
Estimated value: 8528810 EUR
Award criteria: price, quality

Technical requirements: Menettely oli kaksivaiheinen.

Vaiheessa 1 (osallistumispyyntö) Tilaaja kutsui ehdokkaat jättämään osallistumishakemuksen.
 
Tilaaja valitsi vaiheeseen 2 (tarjouspyyntö) ne ehdokkaat, jotka täyttivät hankintailmoituksessa ja osallistumispyynnössä esitetyt soveltuvuus- ja vähimmäisvaatimukset.

Vaiheessa 2 tarjouspyynnön saivat ja tarjouksen pystyivät jättämään vain valitut tarjoajaehdokkaat.

Hankinnassa noudatetaan lakia julkisista puolustus- ja turvallisuushankinnoista (1531/2011). Hankintamenettelynä käytetään lain 3 §:n 1 mom. 9 k:n mukaista rajoitettua menettelyä.
Hankinnan kohteena ovat henkilökortti- ja passijärjestelmän (jäljempänä Heko-Passi) ja siihen liittyvien järjestelmien tuki-, ylläpito- ja kehityspalvelut sekä muut asiantuntijapalvelut.

Poliisihallitus ylläpitää ja kehittää henkilökortti- ja passijärjestelmää ja siihen läheisesti liittyviä muita järjestelmiä (VOPA, MHEKO, IS-palvelu, Mammutti, HPWrapper, Tulostussovellus sekä BioService). Järjestelmien käyttäjiä ovat muun muassa poliisi, ulkoministeriö ja Suomen ulkomaanedustustot sekä Maahanmuuttovirasto. Voimassaolopalvelun (VOPA) käyttäjiä ovat muun muassa pankit ja operaattorit. Hankinnan tavoitteena on hankkia palvelut, joilla varmistetaan näiden järjestelmien jatkuva toiminta sekä sujuva ja virheetön käyttö järjestelmien loppukäyttäjille. 

Henkilökortti- ja passijärjestelmäkokonaisuudella hallinnoidaan henkilökortti- ja passihakemuksia ja niihin liittyviä päätöksiä ja lupa-asiakirjoja koko niiden elinkaaren ajan sekä tarjotaan lupa-asiakirjojen voimassaolotietoja muille järjestelmille. 

Henkilökortti- ja passijärjestelmä käyttää alla kuvattuja työasemasovelluksia lupa-asiakirjojen myöntöprosessissa.

Mammutti ja HPWrapper ovat työasemasovelluksia, joilla kerätään mm. passeissa ja henkilökorteissa tarvittavat biotunnisteet (kasvokuva, nimikirjoitus sekä sormenjäljet). Sovelluksella voidaan suorittaa myös sormenjälkivertailu sekä sirunluku.

Tulostussovellus on työasemasovellus, joka tarjoaa hajautetusti yksilöitävien lupa-asiakirjojen tulostuksen sekä Microsoft Word -muotoisten dokumenttien suoratulostuksen toiminnot. 

BioService on työasemasovellus, joka toimii työaseman palvelurajapintana. Sovellus mahdollistaa työasemalla olevan erillisen sovelluksen käynnistämisen ja suoritusstatuksen seuraamisen selainpohjaisesta asiankäsittelyjärjestelmästä. 

IS-palvelu toimii sertifikaatti-, salausavain- ja salauspalveluna henkilökortti- ja passijärjestelmälle sekä ulkomaalaisrekisterille. IS-palvelu käyttää HSM-laitteita.

Voimassaolopalvelu (VOPA) tarjoaa järjestelmän asiakkaille mahdollisuuden tarkistaa poliisin myöntämien asiakirjojen voimassaolon ajantasaisuuden. Tällä hetkellä voimassaolon voi tarkistaa passien ja henkilökorttien osalta.

MHEKO-järjestelmän tavoitteena on tarjota kansalaisille mobiilihenkilökortti ja kaikki siihen liittyvät palvelut, joiden avulla kansalainen voi todentaa oman henkilöllisyytensä luotettavasti eri asiointitilanteissa. Järjestelmä ei ole vielä tuotannossa. 

Hankintasopimuksen arvo on laskettu neljän (4) vuoden hankintojen arvioidun määrän mukaan. Tulevien hankintojen määrä voi merkittävästi vaihdella kehitystarpeiden ja käytettävissä olevan rahoituksen mukaisesti. Kehittäminen rahoitetaan hankkeiden, kehittävän ylläpidon ja teknisen kehittävän ylläpidon kautta.
Tietoturvaan ja varautumiseen liittyvistä syistä valitun Toimittajan tulee tuottaa Suomessa ne palvelut, joissa vaaditaan TL III vaatimukset täyttävä toimitila.
Muilta osin palvelut tulee tuottaa Euroopan talousalueella (ETA)
Vertailuhinnaltaan edullisin tarjous sai 40,00 vertailupistettä.


Winner: Digia Finland Oy
Number of bids: 5